I dag er der langt flere, der dør ved selvmord, end der for eksempel dør i trafikken. Selvom det samlede antal af selvmord i Danmark er næsten halveret de seneste 20 år, er der for gruppen over 65 år sket en stigning på omkring 30 procent. De seneste selvmordstal er tilbage fra 2009. Det år tog 622 mennesker livet af sig selv, heraf var én ud af tre over 65 år. I Nordjylland var der samme år 72 selvmord, og 23 af dem var over 65 år. Men hvorfor tilhører så stor en andel af selvmord den ældre generation, og hvad kan der gøres for at undgå det? Nyhedsmagasinet Konsekvens sætter den 31. januar fokus på ældre, der ikke længere kan overskue livet, og derfor vælger selvmord som en udvej. Vi får besøg af Jan-Henrik Winsløv, psykolog og leder af Center for Selvmordsforebyggelse i Aalborg, og nordjysk folketingspolitiker Thyra Frank (LA). Se Nyhedsmagasinet Konsekvens på TV2/Nord tirsdag den 31. januar klokken 19.30.

Referat:
Hvert tredje selvmord i Danmark begås af en person over 65 år. Nyhedsmagasinet Konsekvens sætter i aften fokus på ældre og selvmord.